19.7.2022
RO
Jurnalul Oficial al Uniunii Europene
L 190/187
ANEXA IV
DEFINIȚIILE TERMENILOR MENȚIONAȚI ÎN ANEXELE I-III 1.
Zonă foarte mare (very large area - VLA) Conceptul de VLA se referă la regiuni geografice definite care permit gruparea de senzori.
Într-o primă etapă, același senzor amplasat în locuri din diferite VLA-uri va prezenta niveluri diferite de performanță și valoare adăugată.
În prezent sunt avute în vedere următoarele „zone foarte mari”: — VLA „Asia”; — VLA „Europa”; — VLA „America de Nord”; — VLA „Oceania”; — VLA „Oceanul Pacific”; — VLA „Africa Meridională”; — VLA „America de Sud”.
Situarea aproximativă a VLA-urilor este ilustrată în figura de mai jos:
2.
Studii privind arhitectura Termenul „studii privind arhitectura” cuprinde o serie de activități de inginerie a sistemelor.
Printre aceste activități se numără evaluarea performanței și a valorii adăugate a unui anumit activ, a unei acțiuni de modernizare sau a unei întregi rețele de senzori ori evaluarea și clasificarea soluțiilor alternative de proiectare, precum și justificarea clasamentului acestora.
Studiile privind arhitectura corespund unei abordări ascendente prin care se vizează cel mai bun raport calitate-preț, se evită duplicările inutile și, în același timp, se monitorizează capacitatea sistemului de a satisface nevoile utilizatorilor de nivel înalt.
Studiile privind arhitectura acoperă toate funcțiile sistemului: funcția de senzor, funcția de prelucrare a datelor și funcția de furnizare a serviciilor. 3.
Date brute Date la nivel de senzor care nu au fost supuse niciunei prelucrări ulterioare (cum ar fi date pe impuls radar, imagini și detecție de fotoni)